CELEX: 32020D1115
Language: bg
Date: 2020-07-24 00:00:00
Title: Решение (ЕС) 2020/1115 на Съвета от 24 юли 2020 година относно позицията, която трябва да се заеме от името на Европейския съюз в рамките на Съвместния комитет, създаден със Споразумението между Европейската общност, от една страна, и правителството на Дания и местното правителство на Фарьорските острови, от друга страна, във връзка с приемането на изменения на протоколи 1 и 4 към Споразумението

29.7.2020   
               
               
                  BG
               
               
                  Официален вестник на Европейския съюз
               
               
                  L 244/16
               
            
         РЕШЕНИЕ (ЕС) 2020/1115 НА СЪВЕТА
         от 24 юли 2020 година
         относно позицията, която трябва да се заеме от името на Европейския съюз в рамките на Съвместния комитет, създаден със Споразумението между Европейската общност, от една страна, и правителството на Дания и местното правителство на Фарьорските острови, от друга страна, във връзка с приемането на изменения на протоколи 1 и 4 към Споразумението
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението между Европейската общност, от една страна, и правителството на Дания и местното правителство на Фарьорските острови, от друга страна („Споразумението“), беше сключено от Европейската общност с Решение № 97/126/ЕО на Съвета (1) и влезе в сила на 1 януари 1997 г.
                  
               
                     (2)
                  
                  
                     Съгласно член 34 от Споразумението Съвместният комитет, създаден съгласно член 31 от Споразумението („Съвместният комитет“), може да изменя разпоредбите на протоколите към Споразумението.
                  
               
                     (3)
                  
                  
                     След преговорите Съюзът и местното правителство на Фарьорските острови се споразумяха да изменят някои разпоредби на протоколите към Споразумението, а именно протокол 1 относно тарифното третиране и разпоредбите, приложими към определени видове риба и рибни продукти, пуснати за свободно движение в Общността или внесени във Фарьорските острови и протокол 4 относно специалните разпоредби, прилагани при внос на някои селскостопански продукти, различни от изброените в Протокол 1. Тези изменения имат за цел да се разшири обхватът на пазарния достъп за двете страни за избрани продукти.
                  
               
                     (4)
                  
                  
                     Съвместният комитет ще приеме решение относно измененията в протоколи 1 и 4.
                  
               
                     (5)
                  
                  
                     Целесъобразно е да бъде определена позицията, която трябва да се заеме от името на Съюза в рамките на Съвместния комитет, във връзка с приемането на изменения на протоколи 1 и 4, тъй като решението за изменение на тези протоколи ще бъде обвързващо за Съюза,
                  
               ПРИЕ НАСТОЯЩОТО РЕШЕНИЕ:
         
            Член единствен
            Позицията, която трябва да се заеме от името на Съюза в рамките на Съвместния комитет във връзка с измененията на протоколи 1 и 4 към Споразумението между Европейската общност, от една страна, и правителството на Дания и местното правителство на Фарьорските острови, от друга страна, се основава на проекта на решение на Съвместния комитет (2).
         
         
            Съставено в Брюксел на 24 юли 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Решение 97/126/ЕО на Съвета от 6 декември 1996 г. относно сключването на споразумение между Европейската общност, от една страна, и правителството на Дания и местното правителство на Фарьорските острови, от друга страна (ОВ L 53, 22.2.1997 г., стр. 1).
         
            (2)  Вж. документ ST 9385/20 на http://register.consilium.europa.eu.